
Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинската идеална част от недвижим имот – УПИ XII-106 в кв. 16 по ПУП-ПРЗ на гр.Българово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-1601(1)/ 25.04.2023г. от Н. В. Р. В., с искане за прекратяване на съсобственост в недвижим имот, представляващ УПИ XII-106 в кв. 16, находящ се в гр. Българово, община Бургас, чрез изкупуване на общинската идеална част.
Към заявлението е приложен нотариален акт № 60, том I, рег. № 857, дело № 56/19.04.2023г., съгласно който заявителят е собственик на 552/573 кв.м идеални части от ПИ с идентификатор 07332.501.1650, целият с площ 573 кв. м по КККР на гр. Българово, община Бургас, одобрени със Заповед № РД-18-874/13.12.2019г. на ИД на АГКК.
ПИ с идентификатор 07332.501.1650 е съответен на УПИ XII-106 в кв. 16, целият с площ 573 кв. м по ПУП-ПРЗ на гр. Българово, община Бургас, одобрен със Заповед № 1271/08.08.1986г. на ОНС-Бургас, изменен със Заповед № 1035/06.08.1990г. на ОНС-Бургас. 
Видно от приложена служебна комбинирана скица и Удостоверение с изх. № 94-01-34970(2)/17.11.2022г., УПИ XII-106 в кв. 16 по ПУП-ПРЗ на гр.Българово, община Бургас съответства на част от бивш парцел VII-46 в бивш кв. 19 и на част от имот за улица по недействащ план от 1966г., и на част от бивш парцел V-32 в бивш кв. 27 по недействащ план от 1921г.
Границата на УПИ XII-106 в кв. 16 по действащия план на гр. Българово от север не съвпада с границите на бивш парцел VII-46 в бивш кв. 19 по недействащ план от 1966г. и на бивш парцел V-32 в бивш кв. 27 по недействащ план от 1921г.
Установени са 21/573 кв. м идеални части общинска собственост, предаваеми откъм улична регулация от север, като същото е записано и в заверена молба-декларация по обстоятелствена проверка с изх. № 94-01-34970(3)/13.12.2022г.
За общинските идеални части е съставен Акт № 10218/02.05.2023г. за частна общинска собственост.
 Общинската идеална част от гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно прекратяване на съсобствеността чрез продажба на частта на Община Бургас по пазарни цени.
Цитираният имот не е включен в Програмата за управление и разпореждане с общинската собственост на Община Бургас за 2023г., приета по т. 4 от дневния ред на проведеното на 28.02.2023г. заседание на Общински съвет – Бургас (Протокол № 49), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост, е възложено на независим оценител на имоти, вписан в регистъра на независимите оценители, изготвяне на пазарна оценка на общинските 21/573 кв. м идеални части от УПИ XII-106, кв. 16, по плана на гр. Българово, община Бургас, определена в размер на 1080 (хиляда и осемдесет) лева, без ДДС.
Данъчната оценка на идеалната част от имота, предмет на продажба е 99,30 (деветдесет и девет лв. и тридесет ст.) лева.
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 27.06.2023г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я :


1. Да се допълни Програмата за управление и разпореждане с общинска собственост за 2023г., приета по т. 4 на проведеното на 28.02.2023г. заседание на Общински съвет – Бургас, (Протокол № 49), в частта на Раздел ІІ. „Продажби по реда на ЗОС, без търг или конкурс”, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова подточка: 21/573 кв. м идеални части от УПИ XII-106 в кв. 16, целият с площ 573 кв. м, по ПУП-ПРЗ на гр. Българово, община Бургас.
[bookmark: _GoBack]2. Да се прекрати съсобствеността между Община Бургас и Н. В.Р. В.с ЕГН ***и постоянен адрес: гр. Бургас, чрез продажба на общинските идеални части, актувани с Акт № 10218/02.05.2023г. за частна общинска собственост, представляващи 21/573 кв. м идеални части от УПИ XII-106, кв. 16 по ПУП-ПРЗ на гр. Българово, община Бургас, целият с площ 573 кв. м, при граници на целия имот: север – улица, изток – улица, юг – улица, запад – УПИ VI-106, отразен като ПИ с идентификатор 07332.501.1650, целият с площ 573 кв. м по одобрени КККР на гр. Българово, община Бургас, при съседи на целия имот: 07332.501.1416, 07332.501.1404, 07332.501.106, , за сумата от 1080 (хиляда и осемдесет), без ДДС. 
Приложение: заявление с вх.№ 94-01-1601(1)/25.04.2023г.; нотариален акт № 60, том I, рег. № 857, дело № 56/19.04.2023г.; комбинирана скица № В-270/28.10.2022г.; комбинирана скица – извадка; Удостоверение с изх. № 94-01-34970(2)/17.11.2022г; Скица на имота по КК; Удостоверение за данъчна оценка; АЧОС № 10218/02.05.2023г; Протокол от 27.06.2023г.; Експертна оценка.

